BLESS เด้งแรง 10% โบรกชูเป้า 1.50 บ. มองกำไรโตปีละ 26%
BLESS บวกแรง 10% โบรกมองอานิสงส์จากมาตรการกระตุ้นอสังหาฯของภาครัฐและการผ่อนคลาย LTV หนุนกำไร 3 ปีโตเฉลี่ยปีละ 26% จากการเน้นขายโครงการเดิม-เปิดตัวโครงการใหม่
BLESS บวกแรง 10% โบรกมองมาตรการกระตุ้นอสังหาฯภาครัฐ-ผ่อนคลาย LTV หนุนกำไร 3 ปีโตเฉลี่ยปีละ 26% จากการเน้นขายโครงการเดิม-เปิดตัวโครงการใหม่
20 ก.ค. 2565

ผู้สื่อข่าวรายงานว่า วันนี้ (20 ก.ค.65) ราคาหุ้น บริษัท เบล็ส แอสเสท กรุ๊ป จำกัด (มหาชน) หรือ BLESS ณ เวลา 10:26 น. อยู่ที่ระดับ 1.30 บาท บวก 0.12 บาท หรือ 10.17% สูงสุดที่ระดับ 1.34 บาท ต่ำสุดที่ระดับ 1.20 บาท ด้วยมูลค่าการซื้อขาย 78.59 ล้านบาท

ด้าน บล.ฟินันเซีย ไซรัส (เป็นผู้จัดจำหน่ายหุ้น IPO ของ BLESS) ระบุในบทวิเคราะห์ว่า BLESS ดำเนินธุรกิจพัฒนาอสังหาริมทรัพย์ประเภทที่อยู่อาศัยแนวราบระดับ Mid-to-Low เป็นหลัก และพัฒนาคอนโด Low Rise 1 แห่ง มีแบรนด์ครอบคลุมลูกค้าทุกกลุ่ม เน้นการออกแบบฟังก์ชันตอบโจทย์ความต้องการของผู้บริโภคสูงสุด ตั้งอยู่บนทำเลที่มีศักยภาพในกทม.และปริมณฑล ในราคาที่เหมาะสม พร้อมขับเคลื่อนด้วยประสบการณ์ของผู้บริหารในแวดวงอสังหาฯที่มีมานานกว่า 20 ปี
โดยปัจจัยการเติบโตมาจากตลาดแนวราบที่ยังแข็งแกร่ง รวมถึงได้อานิสงค์จากมาตรการกระตุ้นอสังหาฯของภาครัฐและการผ่อนคลาย LTV เราคาดผลประกอบการ 3 ปีข้างหน้า +26% CAGR จากการเน้นขายและโอนโครงการเดิม บวกกับแผนเปิดโครงการใหม่
ทั้งนี้ ฟินันเซีย ไซรัส ประเมินราคาเป้าหมายปี 66 ที่ 1.50 บาท